stanford-oval/wikipedia huggingface dataset:
מישל טרוני
קריירת משחק

טרוני השתתף במספר סרטים וסדרות טלוויזיה בישראל, בדרך כלל כשרירן.
החל מ-2013 שיחק בכמה סרטים כמאבטח.
ב-2015 השתתף בסרט הקומדיה "מה כבר יכול לקרות?!", ובסרט הקומי "איביזה", בשני הסרטים בתפקיד של שרירן אימתני. טרוני השתתף גם בסדרות הנוער והילדים "שכונה" ו"החממה" בתור שומר ראש ומאבטח.
בנוסף הופיע בסדרות חסמבה דור 3, רמזור, צומת מילר, ולהיות איתה.
ב-2017 השתתף בעונה השלישית של תוכנית הדוקו-ריאליטי "היחידה" על תקן סמל היחידה החדש.
בשנת 2018 שיחק בסרט עד הקצה - ג'סטה 2.
ב-2019 השתתף בריאליטי "הישרדות VIP עונה 2" שברשת 13, בעונה התשיעית של התכנית. ביום ה-20 לתחרות, פונה מהאי עקב מצבו הרפואי ולא שב למשחק והיה המודח השביעי.
תחקיר הונאה

ב-29 ביוני 2021 כאן חדשות שידרה סדרת כתבות על מעורבותו של טרוני ושותפו דניס צ'רקוב בהונאת פונזי בה לכאורה הונו השניים אנשים רבים, ביניהם חיילים משוחררים וחיילים בודדים, באמצעות חברה בשם "אמוזה" בשיתוף פעולה עם אריאל אהרוני, במהלך התחקיר ביקרו כתבי התאגיד במשרדו והותקפו פיזית ומילולית על ידו ועל ידי שותפיו במקום. טרוני, בסרטון שצולם לרשתות החברתיות, הכחיש כל קשר לעוקץ או הונאה.
ב-21 בדצמבר 2022, הוצא צו הרחקה ל-3 חודשים נגד מישל טרוני ושותפו, דניס צ'רקוב, בשל התקפות ואיומים מצידם כנגד כתב כאן 11, דניאל אלעזר, שהיה ממפרסמי התחקיר.
חיים אישיים

לטרוני בן בהורות משותפת עם ידידתו רותם ברגמן. בשנות ה-20 של המאה ה-21, החל בתהליך חזרה בתשובה.
הערות שוליים

↑   הדרך היחידה לצאת עם חיוך על הפנים ממפגש עם פקח, סרטון  באתר יוטיוב
↑   איך להתמודד עם מחבל, סרטון  באתר יוטיוב
↑  קמפיין למען חיילים בודדים
↑  מחליפים תמונת פרופיל: אושיות הרשת מצטרפות למאבק
↑  צ'רקוב-גרפמן-טרוני נלחמים באלימות עם סרטון מגה ויראלי
↑   מתיחת החתול, סרטון  באתר יוטיוב
↑  מישל טרוני נתן עבודה: עשרות אלפי הורדות לאפליקציית סנופי, באתר "המזבלה"
↑  קמפיין התרמה למען עמותת תנו לחיות לחיות
↑  מישל טרוני צופה בתחקיר מבית המטבחיים בחיפה
↑  ליעד בן צור, ‏מישל טרוני הציל כלב מהתעללות והפך לגיבור היום, באתר מעריב אונליין, 7 באוקטובר 2020
↑  רז שכניק, היחידה. בשלישית, באתר ynet, 11 במאי 2017
↑  כאן חדשות, מיליונים שנעלמו וצעירים שאיבדו את כספם: הצד האפל של דניס ומישל, באתר יוטיוב, ‏29 ביוני 2021
↑  מערכת ice, צפו: התחקיר המלא על מישל טרוני ודניס צ'רקוב, באתר אייס, 29 ביוני 2021
↑  גיל משעלי, ‏כתב כאן 11 הוציא צו הרחקה נגד מישל טרוני ודניס צ'רקוב, באתר ‏מאקו‏, 21 בדצמבר 2022
↑  יפעת הללי אברהם, ‏קולולו: מישל טרוני הפך לאבא בפעם הראשונה, באתר ‏מאקו‏, 6 באוגוסט 2019
↑  להתענג באהבתך ערוץ גיבוי (2024-12-15), "ראיון אישי ומרגש: מישל טרוני חושף מה הוביל אותו לחזרה בתשובה בשיחה עמוקה ומרגשת עם משה חי", נבדק ב-2025-02-10
↑  להתענג באהבתך (2024-12-08), 💥חשיפה אישית ומטלטלת 💥 של אור אביגזר ומישל טרוני על תהליך ההתקרבות לבורא עולם 👑, נבדק ב-2025-02-10
הקהילה הווירטואלית (ספר)

| --- | --- |

 מידע כללי
 מאת:  הווארד ריינגולד 
 הוצאה
 תאריך הוצאה:  1993 
 
הקהילה הווירטואלית (באנגלית: The Virtual Community)‏ הוא ספר משנת 1993 על קהילות וירטואליות שנכתב על ידי הווארד ריינגולד. ריינגולד הוא אחד החברים המקוריים של הרשת הקדומה "הבאר" (The Well). בשנת 2000, פורסמה מהדורה שנייה של הספר ונוסף לו פרק מסכם חדש (בהוצאת MIT - המכון הטכנולוגי של מסצ'וסטס). בפרק זה הוא מביט לאחור וסוקר את השינויים שחלו בקשרים החברתיים כעת משיותר ויותר אנשים מחוברים לרשת.
הדיון בספר חובק מספר נושאים שקשורים לניסיונו של ריינגולד, החל מחוויותיו ברשת "הבאר", דרך התנסויות שונות בתחום תקשרות מתווכת מחשב (CMC) וכלה בכאלו הנוגעות לתחום קבוצות חברתיות ונושאים הקשורים לכך במדעי המחשב. בספרו הוא מזכיר טכנולוגיות כגון, קבוצות דיון, צינוק מרובה משתמשים (MUD) ואלו שבאו בעקבותיהן, MUSH ו־MOO, או IRC ושאר חדרי צ'ט ורשימות הודעות דואר.
ריינגולד דן בהשלכות החיוביות והשליליות של הצטרפות לקהילות וירטואליות שלדידו, הן אמיתיות וניתן ליצור בהן קשר חברתי בדיוק כפי שבכל קהילה ממשית אחרת והיחס של אנשים לזה לזה בקהילה שכזו זהה.
ריינגולד גם מציין את היתרונות שבהשתייכות לקהילה וירטואלית בהתמקדו על בריאות נפשית, של היחיד ושל החברה כאחד.
הערות שוליים

↑  Howard Rheingold, The Virtual Community: Homesteading on the Electronic Frontier, MIT, 2000
ערך זה הוא קצרמרבנושא ספרים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הקהילה הווירטואלית (ספר)".
חורחה לנדבורג ג'וניור

| --- | --- |

לנדבורג, 2018
 לידה:  21 בינואר 1996 (בן 29) הרפובליקה הדומיניקנית סנטו דומינגו, הרפובליקה הדומיניקנית 
 שם לידה:  Jorge David Lendeborg jr. 
 מדינה:  ארצות הברית ארצות הברית
 תקופת הפעילות:  מ-2014 
 פרופיל ב-IMDb
 
חורחה דייוויד לנדבורג ג'וניור (באנגלית: Jorge David Lendeborg Jr.; נולד ב-21 בינואר 1996) הוא שחקן אמריקאי, יליד הרפובליקה הדומיניקנית.
ראשית חייו

לנדבורג נולד בסנטו דומינגו, הרפובליקה הדומיניקנית, ועבר למיאמי, פלורידה שבארצות הברית, בסביבות גיל ארבע.
קריירה

את הופעת הבכורה שלו במשחק הוא עשה בסרט "The Land" משנת 2016. מאז הוא הופיע בסרטי גיבורי העל של היקום הקולנועי של מארוול, ספיידרמן: השיבה הביתה
משנת 2017 ובסרט ספיידרמן: רחוק מהבית משנת 2019. הוא שיחק בקומדיה הרומנטית באהבה, סיימון משנת 2018, ובסרט באמבלבי בו שיחק לצד היילי סטיינפלד. לנדבורג הופיע גם בסרטם של רוברט רודריגז וג'יימס קמרון, אליטה: מלאך קרב, משנת 2019.
בשנת 2020 שיחק בסרטו הראשון של ג'ון לגוויזאמו כבמאי "Critical Thinking" בתור איטו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | The Land | סיסקו |  |
| 2017 | בריגסבי הדוב | ספנסר |  |
| 2017 | ספיידרמן: השיבה הביתה | ג'ייסון יונלו |  |
| 2017 | Shot | מיגל |  |
| 2018 | באהבה, סיימון | ניק אייזנר |  |
| 2018 | באמבלבי | גיירמו "ממו" גוטיירז |  |
| 2019 | אליטה: מלאך קרב | טאנג'י |  |
| 2019 | ספיידרמן: רחוק מהבית | ג'ייסון יונלו |  |
| 2020 | המלכים של מיאמי | איטו פאניאגואה |  |
| 2021 | אושר | ארתור וויטל |  |
| 2021 | בוגי | ריצ'י |  |
| 2021 | שיני לילה | בני פרז |  |
| 2022 | American Carnage | ג'יי.פי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | גרייסלנד | צ'יוואחה | פרק: "Magic Number" |
| 2019 | וו טאנג קלאן: סאגה אמריקאית | ג'ה | 3 פרקים |
| 2020 | יום אחרי יום | נואה | פרק: "Would You Care if I Left?" |
הערות שוליים

↑  Briers, Michael. "Report: Spider-Man: Homecoming Casting Sheet Reveals Bokeem Woodbine To Be The Shocker". We Got This Covered. נבדק ב-22 ביוני 2017. {{cite web}}:  (עזרה)
↑  Condé Nast, Jorge Lendeborg Jr. on the Heart of "Bumblebee" and Impressing His Biggest Critic, Teen Vogue, ‏2018-12-20 (באנגלית אמריקאית)
↑  Kit, Borys (20 ביוני 2016). "'Spider-Man: Homecoming' Adds Trio of Newcomers (Exclusive)". The Hollywood Reporter. נבדק ב-22 ביוני 2017. {{cite web}}:  (עזרה)
↑  Kit, Borys (20 בינואר 2017). "'Spider-Man: Homecoming' Actor Jorge Lendeborg Jr. Joins YA Movie 'Simon vs. the Homo Sapiens Agenda' (Exclusive)". The Hollywood Reporter. נבדק ב-22 ביוני 2017. {{cite web}}:  (עזרה)
↑  Ford, Rebecca (11 ביולי 2017). "'Transformers' Spinoff 'Bumblebee' Casts Jorge Lendeborg Jr. as Male Lead (Exclusive)". The Hollywood Reporter. נבדק ב-12 ביולי 2017. {{cite web}}:  (עזרה)
↑  "Alita: Battle Angel Film Casts Actor Jorge Lendeborg Jr". Anime News Network. 9 באוקטובר 2016. נבדק ב-22 ביוני 2017. {{cite web}}:  (עזרה)
↑  John Leguizamo, ‘Bumblebee’s Jorge Lendeborg Jr., Michael K. Williams To Star In ‘Critical Thinking’; Leguizamo Directing
| --- | --- |
בקרת זהויות :  BnF: cb178163798 (data)  GND: 1186391367  ISNI: 0000 0004 7857 6149  LCCN: no2018041038  NKC: xx0272488  SUDOC: 241568862  VIAF: 8152259495216980509   WorldCat (עם VIAF): 8152259495216980509
UUCP

UUCP הוא מונח במחשוב, והוא קיצור של המילים Unix-to-Unix Copy שתרגומו לעברית הוא העתק יוניקס ליוניקס. המונח מתייחס באופן כללי לשכבת תוכניות מחשב, ופרוטוקולים המאפשרים הפעלה של פקודות מרחוק, העברת קבצים, הודעות דואר אלקטרוני, וקבוצות דיון בין מחשבים.
הפקודה שנקראת uucp, היא תוכנה אחת בשכבה, ומשמשת לבקשת ביצוע העתקת קובצים. בשכבה קיימת גם תוכנה בשם uux, המשמשת לביצוע פקודות ממחשב מרוחק, uucico המבצעת העברת קבצים, uustat המבצעת סטטיסטיקות ומעקב אחר פעילויות אחרונות, uuxqt המבצעת פקודות שנשלחו ממחשב מרוחק, ו-uuname המדווחת על שם ה-UUCP של המחשב המקומי. חלק מגרסאות השכבה כוללות את  תוכנת ה- uuencode/uudecode, הממירה קבצים בינארים מבוססי 8 סיביות, לקובצי טקסט מבוססי 7 סיביות וכדומה.
אף על פי ש-UUCP פותחה במקור על ידי יוניקס בשנות ה-70 וה-80 וקשורה באופן הדוק למערכות הפעלה דמויות יוניקס, קיימים יישומים נוספים גם למערכות שאינן דמויות יוניקס, כולל MS-DOS של מיקרוסופט, OS/2 של IBM, ‏  VAX/VMS של דיגיטלס, AmigaOS של קומודור, Mac OS הקלאסי של אפל, ואפילו  CP/M.
| --- | --- |
בקרת זהויות :  NLI: 987007364985205171  GND: 4303684-3  LCCN: n91047280  VIAF: 178692818   WorldCat (עם VIAF): 178692818 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
יניב זוהר (תסריטאי)

ערך זה עוסק בתסריטאי. אם התכוונתם לצלם עיתונות, ראו .
| --- | --- |

 לידה:  19 בספטמבר 1985 (בן 39) 
 מדינה:  ישראל ישראל
 עיסוק:  תסריטאי
 מספר צאצאים:  2 
 פרופיל ב-IMDb
 
יניב זוהר (נולד ב-19 בספטמבר 1985) הוא תסריטאי ועורך ישראלי, המזוהה בעיקר כשותף ליצירת התוכנית קופה ראשית.
ביוגרפיה

יניב זוהר גדל והתחנך ברעננה. שם משפחתו המקורי היה "זהורי". את שירות הצבאי עשה במכללה הבין-זרועית לפיקוד ולמטה.
זוהר החל את דרכו כתסריטאי וכותב קומי עוד בתקופת שירותו הצבאי, כאשר כתב לסטנדאפיסט אורי חזקיה, ולתוכניות "מועדון לילה" והיכל התרבות. בשנת 2009 כתב עבור התוכנית "עד כאן!" בהנחיית אורי גוטליב ובהמשך יעקב כהן, וכן עבור תוכנית המערכונים "קצרים". בשנת 2010 כתב עבור תוכנית המערכונים "שבוע סוף". ב-2013 היו אחד מהכותבים של התוכנית "חיות לילה" בערוץ "ביפ".
ב-2014 היה תסריטאי בתוכנית "המופע של רד ודביר". שנה אחר כך, עבד כתסריטאי בתוכנית "מלחמת המינים", יחד עם נדב פרישמן. בשנת 2017 היה שותף לכתיבת העונה האחרונה של הסדרה "ראש גדול".
ב-2017, בעקבות עבודתם המשותפת בתוכנית מלחמת המינים וכן במופע של רד ודביר, הפכו זוהר ופרישמן שותפים לכתיבת הסדרה "קופה ראשית", וכן בסדרה "לבד בבית" ב"כאן חינוכית.
בשנת 2020 היה שותף לכתיבת התוכנית "הסטנדאפיסטים" עם רשף לוי.
חיים אישיים

זוהר נשוי ואב לשלושה. הוא הנכד של הפיזיקאי שלמה אלכסנדר, ושל הכלכלנית אסתר אלכסנדר. דודו הוא ההיסטוריון עמיר אלכסנדר (אנ').
הערות שוליים

↑  ניר יהב‏, "בהתחלה לא רצינו את אמיר שורוש לתפקיד ראמזי. היום אנחנו אוכלים את הכובע", באתר וואלה, 16 בנובמבר 2021
↑  רותה קופפר, יעקב כהן יגיש את 'עד כאן' ביס, באתר הארץ, 4 ביוני 2008
↑  Naomi Michaeli, תכנית בידור, באתר www.israelfilmacademy.co.il
↑  רז שכניק, "החלום זה לעשות ל'קופה ראשית' עשר עונות ומחזמר", באתר ynet, 23 ביולי 2021
↑  ניר וולף, שיסתדרו לבד: תנו לילדים מסכים, באתר ישראל היום, 1 בפברואר 2021
↑  Naomi Michaeli, הסטנדאפיסטים - עם רשף לוי, באתר www.israelfilmacademy.co.il
ריף כהן

| --- | --- |

 לידה:  23 במרץ 1984 (בת 40) ישראל תל אביב, ישראל 
 מוקד פעילות:  ישראל 
 תקופת הפעילות:  מ-2008 
 מקום לימודים:  אוניברסיטת תל אביב 
 סוגה:  מוזיקת פופ, מוזיקה מזרחית, ראיי, Gnawa music, רוק 
 שפה מועדפת:  עברית 
 חברת תקליטים:  AZ רקורדס 
 riffcohenmusic.com/en/clip
 פרופיל ב-IMDb
 
ריף כהן
ריף כהן (נולדה ב-26 במרץ 1984) היא זמרת, כותבת, מלחינה ושחקנית ישראלית, השרה בעברית, בצרפתית ובערבית.
ביוגרפיה

ריף כהן נולדה וגדלה בתל אביב לפטריסיה וישראל כהן. אמה נולדה בתלמסאן שבאלג'יריה ועם קבלת העצמאות של אלג'יריה ברחה לניס שבצרפת, ומשם עלתה לישראל בגיל 19. משפחתו של אביה הגיעה מג'רבה שבתוניסיה ואביה גדל בשכונת עג'מי שביפו. דודתו של סבה מצד אמה שרה בלאדינו באלג'יריה והוציאה תקליט.
אמה של ריף, פטריסיה כהן, היא מורה ליוגה ומשוררת, אביה, ישראל כהן, עוסק בתיווך נדל"ן. הוריה היו בעלי גלריית אמנות ברחוב בן-יהודה בתל אביב, וריף נחשפה מגיל צעיר לאמנות ולאמנים שהיו לקוחות של הוריה. ריף היא הבת הבכורה במשפחה ולה אח ואחות.
למדה במגמת דרמה בתיכון א' לאמנויות תל אביב. היא למדה פסנתר ומחול מגיל ארבע. הלחינה את השיר הראשון שלה בגיל שמונה, בגיל העשרה הלחינה שירים וביצעה אותם בבית ספרה. בזמן שלמדה בבית הספר לאמנויות שיחקה ב"כמו גדולים", קלטת לילדים של אריק איינשטיין. ב-1996, כשהייתה בכיתה ו', השתתפה ב"ניידת שידור", תוכנית ילדים ששודרה בערוץ הראשון. שם ראיינה את נטלי עטיה, את היי פייב ועוד. ב-1999 עבדה במשך שנה ברשות השידור והצטלמה לסדרות נגד אלימות שהוקרנו במוסדות חינוך.
כהן היא בוגרת תיכון אלון ברמת השרון, במגמת מוזיקה. לאחר שלא עברה את בחינות הקבלה ללהקה צבאית, צה"ל ויתר על גיוסה והיא החלה ללמוד לתואר ראשון בחוג למוזיקולוגיה שבאוניברסיטת תל אביב (2003–2005).
חיים אישיים

כהן נישאה למעצב האופנה הד מיינר והשניים התגרשו לאחר 14 שנות נישואים, שבהן נולדו להם שני בנים.
דיסקוגרפיה > אלבומי אולפן

2012: A Paris
2015: A La Menthe
2020: Quelle Heure Est-ll
2024: חור בלב
פילמוגרפיה > משחק

| סרט | סוג | במאי | שנה |
| --- | --- | --- | --- |
| בקבוק בים של עזה | סרט קולנוע | טרי בנישתי | 2012 |
| רימון הזהב | סרט קולנוע | דן תורג'מן | 2011 |
| מוקי בוערה | סרט טלוויזיה | לינה וסלבה צ'פלין | 2010 |
| ציון | וידאו ארט | ג'וזף דדון | 2008 |
| אלף |  | ברבד גולשירי | 2004 |
| עולמים | וידאו ארט | ג'וזף דדון | 2003 |
| זמזום | סרט טלוויזיה | יגאל בורשטיין | 2002 |
| דולצ'ה וגבאנה | סרט סטודנטים | נעם קפלן | 2001 |
| כותרות סיום | ערוץ 2, סרט קצר | אסף קורמן | 2000 |
| סדרה/תוכנית | ערוץ | במאי | תפקיד | שנה |
| --- | --- | --- | --- | --- |
| פרויקט הלהקה | ערוץ הילדים |  | בוחנת | 2013 |
| לחיות מחדש | ערוץ 1 | חיים בוזגלו |  | 2009 |
| פרשת השבוע | הוט 3 | רני בלייר |  | 2009 |
| ניידת שידור (תוכנית ילדים) | זאפ לראשון בערוץ הראשון |  | כתבת | 1996 |
פילמוגרפיה > הלחנה

| שם היצירה | סוג | שנה |
| --- | --- | --- |
| עולמים | וידאו ארט | 2003 |
| פדרה מאוהבת | הצגה | 2007 |
| ציון | וידאו ארט | 2008 |
| מסע בעקבות הלב | הצגה | 2009 |
הערות שוליים

↑  השיר א-פרי של ריף כהן, באתר יו טיוב
↑  אמרי מרמור‏, ריף כהן באלבום בכורה מגובש ובעל חזון מוזיקלי, באתר וואלה, 12 בספטמבר 2012;
רז ישראלי, קבלי פרחים: ריף כהן סוחפת, באתר nrg‏, 20 בספטמבר 2012
↑  אורי זר אביב, ריף כהן תחמם את ה"רד הוט צ'ילי פפרס" בפארק הירקון, באתר הארץ, 27 באוגוסט 2012
↑  אורי זר אביב, ריף כהן הוחתמה ביוניברסל על חוזה אמן בינלאומי, באתר הארץ, 15 באוקטובר 2012
↑  פרסי אקו"ם, באתר אקו"ם
↑  רז ישראלי, אמיצה ומתוחכמת: ריף כהן כבר לא ילדה, באתר nrg‏, 9 בספטמבר 2015
↑  Bye Dubai (باي دُبيّ), 2022-05-13, נבדק ב-2023-08-11
↑  Bye Dubai (باي دُبيّ) [Dalit Rechester Remix], 2022-09-15, נבדק ב-2023-08-11
↑  Bye Dubai (باي دُبيّ) [SHAY SHAZ Remix], 2022-10-03, נבדק ב-2023-08-11
↑  Bye Dubai (باي دُبيّ), 2022-11-02, נבדק ב-2023-08-11
↑  ריף כהן, גאווה, 2023, נבדק ב-2023-08-11
↑  דנה דרבניסקי, בגזרתה: ראיון זוגי עם ריף כהן והד מיינר, באתר "את", 6 באוקטובר 2015
↑  אסף נבו, בקצב שלה: ריף כהן מצאה את הקול, באתר ישראל היום, 26 בנובמבר 2020
↑  קרן נתנזון ויץ, ריף כהן: "תרגילי פיתוח קול מרדימים את ילדיי", באתר ynet, 4 באפריל 2019
↑   שירה נאות, "אני רוצה בעל ורוצה לקרוא לו בעלי. ב־ע־לי!", באתר הארץ, 17 ביולי 2024
| --- | --- |
בקרת זהויות :  NLI: 987007592414805171  BnF: cb16742133r (data)  ISNI: 0000 0004 2625 3698  MusicBrainz: bf0669ad-1088-47da-a538-7f7e3255bf69  RERO: 02-A023714007  SUDOC: 250496704  VIAF: 306251421   WorldCat (עם VIAF): 306251421
Tixati

| --- | --- |
 מפתח:  קווין הארן
 מחזור חיים:  27 ביוני 2009 – הווה (15 שנים)
 מערכת הפעלה:  חלונות, לינוקס
 נכתבה בשפות:  C++
 סוג רישיון:  תוכנה קניינית
 קטגוריה:  שיתוף קבצים
 www.tixati.com
 
טיקסטי (באנגלית: Tixati) היא תוכנת צד לקוח לשיתוף קבצים העושה שימוש בפרוטוקול ביטורנט ומספקת חדרי צ'אט בערוצי התוכן השונים.
התוכנה שוחררה בשנת 2009 ונכתבה על ידי קווין הארן (Kevin Hearn) בשפת ++C.
טיקסטי ניתנת להורדה במערכות ההפעלה חלונות ולינוקס.
היסטוריה

טיקסטי פותחה בשנת 2009 על ידי קווין הארן (Kevin Hearn) במטרה להוות תחליף לתוכנות הביטורנט השונות.
בשנת 2012, נרשמה התוכנה כאחת מעשר החלופות הטובות ביותר לתוכנת μTorrent באתר TorrentFreak.
בשנת 2015, דורגה על ידי הגולשים כתוכנת שיתוף הקבצים החמישית בטיבה באתר Lifehacker.
בשנת 2017, הושקה גרסת 2.52 הכוללת פורומים וערוצים מוצפנים.
בסוף שנת 2017, קיבלה טיקסטי סיקור אוהד באתר TechRadar.
הערות שוליים

↑  Top 10 uTorrent Alternatives * TorrentFreak (באנגלית)
↑  Most Popular BitTorrent Client: µTorrent, Lifehacker (באנגלית אמריקאית)
↑  John Corpuz 22 February 2019, 15 Best Desktop Bittorrent Clients for P2P Sharing, Tom's Guide, ‏2019-02-22 (באנגלית)
↑  Daryl Baxter 28 June 2021, The best free torrent clients of 2021: faster, safer downloads, TechRadar, ‏2021-06-28 (באנגלית)
ג'נסן הואנג

| --- | --- |

 לידה:  17 בפברואר 1963 (בן 61) טאינאן, טאיוואן
 מדינה:  ארצות הברית   טאיוואן
 מקום מגורים:  ארצות הברית
 כינויים נוספים:  ג'נסן
 ידוע בשל:  אנבידיה
 השכלה:  אוניברסיטת המדינה של אורגון   אוניברסיטת סטנפורד
 מקצוע:  מהנדס חשמל
 תפקיד:  נשיא ומנכ"ל
 תואר:  מייסד שותף, נשיא ומנכ"ל
 בת זוג:  לורי הואנג
 מספר צאצאים:  2
 פרסים והוקרה:  טיים 100 (2021, 2024)  מדליית המייסדים של IEEE (2020)  טיים 100 (2024) 
 חתימה:   
 
ג'ן-הסון "ג'נסן" הואנג (בכתב סיני: 黃仁勳; בפין-יין: Huáng Rénxūn; באנגלית: Jen-Hsun "Jensen" Huang; נולד ב-17 בפברואר 1963) הוא מהנדס חשמל, יזם עסקי ומיליארדר אמריקאי ממוצא טאיוואני. הוא משמש כנשיא ומנכ"ל של חברת הטכנולוגיה Nvidia, אשר הוא אחד ממייסדיה. ב-2019 הוכרז על ידי הרווארד ביזנס רוויו כמנכ"ל הטוב בעולם. זכה במדליית הכבוד למייסדים לשנת 2020 מטעם ה-IEEE. ב-2021 הוכרז כי הפרס היוקרתי ביותר בתחום השבבים על שם רוברט נויס יוענק לו. הונו הוערך בדצמבר 2024 על ידי פורבס בכ-121.1 מיליארד דולר (11 בעולם).
ביוגרפיה

הואנג נולד בטאינאן, טאיוואן משפחתו היגרה לארצות הברית כשהיה בן תשע. בתחילה גרו במחוז קליי בקנטקי ולאחר מכן השתקעו באורגון. הואנג סיים תואר ראשון בהנדסת חשמל מאוניברסיטת המדינה של אורגון ב-1984 ותואר שני מאוניברסיטת סטנפורד ב-1992.
את הרעיון להקים את חברת אנבידיה הגה עם חבריו במסעדה, מאז החברה הונפקה ובשנת 2024 הפכה ליצרנית השבבים הראשונה שהגיעה לשווי של 3 טריליון דולר, והחברה השלישית בעולם שהגיעה להישג זה (אחרי אפל ומיקרוסופט). ביום המסחר 18.6.2024 הפכה אנבידיה לחברה בעלת שווי השוק הגבוה ביותר בעולם.
ביוגרפיה > קריירה

בתחילת הקריירה שלו עבד הואנג כדירקטור ב-LSI Corporation וכמעצב מעבדים ב-AMD. ב-1993 היה לאחד משלושת מייסדי חברת Nvidia.
ב-2024 היה למקום ה-14 ברשימת המיליארדרים של פורבס ונכלל ברשימת טיים 100. ביוני 2024 הוערך הונו בשיר של מעל 118 מיליארד דולר.
ביוגרפיה > פילנתרופיה

בשנת 2022 הואנג תרם 50 מיליון דולר לאוניברסיטת אורגון סטייט, להקמת מכון מחשוב-על בקמפוס. הואנג נתן 30 מיליון דולר לאוניברסיטת סטנפורד על מנת לבנות את מרכז בית הספר להנדסה על שמו.
ביוגרפיה > חיים אישיים

בעודו באוניברסיטה פגש את אשתו לעתיד, לורי, שותפתו למעבדת ההנדסה באותה תקופה. להואנג שני ילדים, מדיסון וספנסר. בנו כיום הוא מנהל מוצר ב-Nvidia.
הערות שוליים

↑  The Best-Performing CEOs in the World, 2019
↑  מנכ”ל Nvidia, ג’נסן הואנג, זכה במדליית הכבוד למייסדים לשנת 2020 מטעם אגודת מהנדסי חשמל ואלקטרוניקה הבינלאומית
↑  NVIDIA Founder and CEO Jensen Huang to Receive Semiconductor Industry’s Top Honor
↑  Jensen Huang, Forbes
↑  דף הבוגר של ג'נסן הואנג מאוניברסיטת סטנפורד - מאורכב
↑  https://www.investopedia.com/nvidia-usd3-trillion-market-cap-8658929, investopedia, ‏2023-06-02 (באנגלית)
↑  Nvidia overtakes Microsoft as most valuable stock in the world, Yahoo Finance, ‏18.6.24
↑  רשימת המילאירדרים של אתר פורבס
↑  מארק צוקרברג, Jensen Huang: The 100 Most Influential People of 2024, TIME, ‏2024-04-17 (באנגלית)
↑  Mike Rogoway | The Oregonian/OregonLive, OSU plans $200m supercomputer center backed by $50m from Nvidia CEO, oregonlive, ‏2022-10-15 (באנגלית)
↑  Stanford University, You've requested a page that no longer exists, Stanford News, ‏2023-01-23 (באנגלית)
| --- | --- |
בקרת זהויות :  VIAF: 198171184704947771494   WorldCat (עם VIAF): 198171184704947771494
קלאס (ספר)

| --- | --- |

 מידע כללי
 מאת:  חוליו קורטאסר 
 שפת המקור:  ספרדית
 סוגה:  רומן, אנטי-רומן (אנ)
 מקום התרחשות:  פריז, בואנוס איירס 
 הוצאה
 הוצאה:  Pantheon Books, Editorial Sudamericana, הוצאת כרמל 
 תאריך הוצאה:  28 ביוני 1963 
 הוצאה בעברית
 הוצאה:  הוצאת כרמל
 תאריך:  ינואר 2013
 תרגום:  יורם מלצר; עריכת תרגום: ינון קחטן, לאה פרישברג ותנחום אבגר
 מספר עמודים:  640
 קישורים חיצוניים
 הספרייה הלאומית:  990035042690205171
 
עטיפת הספר בתרגום לעברית, כרמל 2013
קלאס (בספרדית: Rayuela; באנגלית: Hopscotch) הוא ספרו עטור הפרסים של הסופר הארגנטינאי חוליו קורטאסר, שראה אור בבואנוס איירס ב-1963. הספר תורגם לעשרות שפות.
מבנה הרומן

בהקדמת המחבר מציע קורטאסר שתי אפשרויות קריאה לפחות ל"קלאס":
אפשרות אחת היא לקוראו לפי הסדר, מפרק 1 ועד פרק 56, כששאר הפרקים, מפרק 57 ועד פרק 155, אינם רלוונטיים בקריאה זו, וכלשונו של המחבר: "הקוראים יוותרו ללא נקיפות מצפון על מה שמופיע לאחר מכן."
האפשרות השנייה היא לקרוא את הרומן לפי "טבלת ההתמצאות" שהוסיף המחבר. המעבר בין הפרקים הוא בדילוגים, כמו במשחק קלאס, כשהפרק הראשון הוא פרק 73; בסוף כל פרק עוברים לבא אחריו לפי הטבלה ולא לפי הסדר הליניארי. בקריאה זאת פרק 55 אינו נמצא בטבלת ההתמצאות ולכן אינו נקרא. כמו כן, בקריאה זאת, הספר מסתיים בלולאה רקורסיבית, שכן הקורא נותר ל"התרוצץ" הלוך ושוב בין פרקים 58 ו-131 בלי סוף.
נושאים ומוטיבים מרכזיים ברומן

קורטאסר הושפע רבות מהסוריאליזם, וסוגה זו נוכחת מאוד ברומן. הספר רצוף במאות אזכורים של נגני ג'אז, זמרים ויצירות מוזיקליות, סופרים ויצירות ספרותיות, בודהיזם, פילוסופיה, אזכורים מהמיתולוגיה ומהתרבות הקלאסית ועוד. בכך הוא נחשב בעיני מבקרים רבים כלקסיקון התרבותי של המחצית הראשונה של המאה ה-20.
קורטאסר המציא ברומן מילים חדשות והשתמש במשלבים לשוניים מגוונים של ספרות ולשון דיבור. כן שיבץ בטקסט שגיאות כתיב מכוונות, ומשפטים שלמים בשפות אחרות (צרפתית, לטינית, איטלקית, אנגלית, גרמנית ושוודית).
הסופר הרכיב בספר מבנים ספרותיים באופן ייחודי שאינו מקובל כל כך גם כיום. למשל, הוא חיבר פרק הכתוב בשורות לסירוגין ומכיל למעשה שני פרקים יחד, כשעל הקורא להתאמץ ולפענח איך לקוראו ב"קריאה פעילה". פרק אחר בספר כולל טקסט שרובו מורכב ממילים שקורטאסר המציא, ובכל זאת יכולים הקוראים להבין במה הדברים אמורים.
דמויות עיקריות

הוראסיו אוליביירה, הדמות הראשית, הוא בוהמיין משכיל, בעל ידע נרחב בספרות ובמוזיקה. הוא נוהג בעיקר בגישה אינטלקטואלית לחיים, המאופיינת בפסיביות הכללית שלו כלפי סביבתו והזלזול בכול. נראה שהוא אובססיבי להשגת מה שמכונה "תפיסת חיים מאחדת", או "מרכז", שבו הוא יכול לחיות בשלום עם העולם.
"לה מגה" (שמה האמיתי הוא לוסיה) היא אהובתו של אוליביירה בפריז. היא ישות מפתה, אינטליגנטית שאהבת החיים והטבע הספונטנית שלה מאתגרת את האגו של הוראסיו ואת הנחות היסוד שלו לגבי החיים. היא תוססת, בעלת עולם משלה, ומשתתפת פעילה בהרפתקאות שלה עצמה. היא שונה לחלוטין מחבריו האחרים של הוראסיו ומהמעגל החברתי-פילוסופי שלו, שנקרא בשם "מועדון הנחש". בסופו של דבר היא מתפתחת לכדי מוזה עבור הוראסיו, ומעין עדשה שהוא משתמש בה כדי לבחון את עצמו ואת העולם בצורה תלת־ממדית יותר. ללה מגה יש גם בן תינוק, רוקמאדור, שהגעתו לפריז גורמת למשבר ביחסים בין לוסיה לאוליביירה.
מלבד הוראסיו ו"לה מגה", החברים האחרים ב"מועדון הנחש" כוללים את אוסיפ גרגורוביוס, האמנים פריקו רומרו ואטיין, חברו של אטיין, גאי מונוד, וונג, והזוג הנשוי רונלד ובאבס. המועדון נפגש בדירה של "לה מגה" או בדירה של רונלד ובאבס.
כשהוראסיו חוזר לבואנוס איירס מקבלים את פניו חברו הוותיק מנולו, המכונה "טראוולר" (נוסע), ואשתו, טליטה. השניים עובדים בקרקס ונהנים מקיום רגוע ברובו. לטליטה יש דמיון מפותח והיא עוסקת רבות במושא האהבה הגדול של הוראסיו, "לה מגה", שנעלמה, בעוד טרוולר מכונה "הדופלגנגר" שלו. מערכת היחסים המתפתחת בין השלושה מתרכזת סביב ההתעניינות של אוליביירה בטליטה, והניסיונות של טראוולר להקל על הנטל הנפשי של הוראסיו. אוליביירה רוצה להיות מעורב בחייו של טראוולר, בעוד טראוולר נראה מודאג בעיקר מבריאותו הנפשית המידרדרת של חברו.
דמויות מרכזיות אחרות הן פולה, אהובה פריזאית נוספת של הוראסיו, שאובחנה כחולה בסרטן השד לאחר שקוללה על ידי "לה מגה"; גקרפטן, אהובתו של הוראסיו בארגנטינה; ומורלי, סופר איטלקי שעולה רבות בדיוני "מועדון הנחש".
השפעה

ל"קלאס" נודעת חשיבות רבה בהתוויית אפשרויות חדשות לספרות בשפה הספרדית בפרט, ולספרות העולמית בכלל. הרומן הפך לספר פולחן בקרב דורות של קוראי ספרדית, ונחשב לאחד הספרים החשובים במאה ה-20. רבים כוללים את "קלאס" במסגרת ספרות ה"בום" באמריקה הלטינית, לצד הרומנים הגדולים של גבריאל גרסיה מארקס, מריו ורגס יוסה, קרלוס פואנטס ואחרים. אך בניגוד אליהם, הרומן של קורטאסר אינו הולך בדרך הריאליזם המאגי אלא בורא עולם משלו, הן מבחינת התפיסה המרחבית, הן מבחינת הלשון והן מבחינת עולם הרעיונות המשתקפים בו. כטקסט העוסק בקשר בין תודעה, מקום ושפה, "קלאס" עומד בפני עצמו כיצירה חשובה בתולדות הספרות בשפה הספרדית ובתרבות העולם בכלל.
תרגום לעברית

הספר יצא לאור בעברית בהוצאת כרמל (סדרת אלדורדו) בשנת 2013 בתרגומו של יורם מלצר ובעריכת ינון קחטן, עם אחרית דבר מאת אדם גיא, בתמיכת המפעל לתרגום ספרות מופת ומשרד התרבות והספורט.
טבלת ההתמצאות, שבה יכול הקורא להיעזר בקריאה "בדילוגים" (תרגם: יורם מלצר, כרמל 2013)